MUNICIPIUL  CRAIOVA

CONSILIUL LOCAL AL MUNICIPIULUI CRAIOVA




   HOTĂRÂREA NR.345
privind aprobarea tarifelor pentru închirierea spaţiilor din incinta „Bussines Centre Sud Craiova”
    Consiliul Local al Municipiului Craiova întrunit în şedinţa ordinară din  data de 31.08.2017;

    
Având în vedere raportul nr.116858/2017 al Direcţiei Patrimoniu prin care se propune aprobarea tarifelor pentru închirierea spaţiilor din incinta „Bussines Centre Sud Craiova”;
 În conformitate cu prevederile  Legii nr.51/2006 privind serviciile comunitare de utilităţi publice, modificată prin Ordonanţa de Urgenţă a Guvernului nr.13/2008 şi Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, modificată şi completată;
            În temeiul art.36 alin. 2 lit. d coroborat cu alin.6 lit. a pct.19, art.45 alin.1, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală;
HOTĂRĂŞTE:

        Art.l. Se aprobă tariful pentru închirierea spaţiilor cu destinația de birouri din incinta „Bussines Centre Sud Craiova”, în cuantum de 8 euro/mp./lună.
        Art.2. Se aprobă tariful pentru închirierea spaţiilor cu destinația de sală de conferință din incinta „Bussines Centre Sud Craiova”, în cuantum de 10 euro/oră.

    Art.3.Primarul Municipiului Craiova, prin aparatul de specialitate: Serviciul Administraţie Publică Locală, Direcţiei Patrimoniu şi Regia Autonomă de Administrare a Domeniului Public şi Fondului Locativ vor aduce la îndeplinire prevederile prezentei hotărâri.

